Зима настана без време…

Превод от немски: Владимир Мусаков, —

chitanka.info

Зима настана без време,

бавно се стеле снегът,

скрили са преспи големи

вече крайселския път.

Стар и без стряха останал,

родният дом опустя —

хлопа в студа неподпряна

моята лека врата.

Ах, съжали ме, любима,

мене, самотника клет —

нека задружно стопиме

с ласки жестокия лед!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.